**VISIONSSKABELON**

**TIL POLITISK FORUM**

|  |
| --- |
| **POLITIKOMRÅDE – Globale visioner 5 – Danmark som humanitær stormagt**  |
| Dette er udkastet til en af i alt 6 globale visioner der er indbyrdes sammenhængende, men tematisk opdelt i 1. Danmark det bedste land for verden, 2. Global lighed, 3. Global bæredygtig omstilling, 4. Globale fællesskaber, 5. Danmark som humanitær stormagt, 6. Global beskyttelse og mobilitet. Disse visioner er en samtænkning af visioner for forskellige politikområder som udenrigs-, udviklings-, handels-, forsvars- og sikkerheds-politik, samt rigsfællesskabet og berører derfor en række ordførerskaber; Rasmus, Ulla, Rene. Derudover præsenterer de globale tilgange til bla. bæredygtighed (Christian Poll), og Roger mht. Rigsfællesskabet.  |
| **VISION *(skrives ind i partiprogrammet)*** *Max. 2500 tegn inkl. mellemrum* |
| Vores fremmeste opgave er at sikre fred i verden. Fredbetyder frihed fra krig, nød og undertrykkelse. Fred betyder et opgør med de strukturer og forhold, der skaber og nærer fjendebilleder, ændringer i vores klima, kamp om ressourcerne og rovdrift på vores klode. Fredforudsættes af et bredt samarbejde på tværs af lande, alliancer og institutioner baseret på et demokratisk og rettighedsbaseret fundament. Global uafhængighed af fossile brændstoffer, bekæmpelse af ulighed, og et stærkt internationalt samarbejde, er en forudsætning for sikkerhed og stabilitet.De sidste 15 års danskemilitære aktivisme kalder på et akut kursskifte. Alternativet vil træffe politiske beslutninger ud fra et langt bredere sikkerhedsbegreb end en snæver militær tankegang. Vi skal indsnævre de militære prioriteter og gennem civile metoder adressere mere grundlæggende årsager til ustabilitet, voldsspiraler, terror og konflikter.Danmark skal være en humanitær stormagt. Vores sikkerheds- og forsvarspolitiske tiltag skal bruges som demokratisk værktøj til at realisere vores overordnede globale målsætninger. Det betyder, at vi skal bruge vores indflydelse og kapacitet til at hjælpe ofre i krig og konflikt, frem for at bruge forsvarets ressourcer på at starte nye militære operationer. Vi bør minimere vores konventionelle forsvar til suverænitetshåndhævelse i stedet for at forsætte den militæraktivistiske kurs.Vi tænker i al for høj grad på national sikkerhed i stedet for global sikkerhed. Ideen om at vores egensikkerhed kan vindes gennem militære operationer har vist sig uholdbar. Naturligvis skal vi have Danmarks sikkerhed for øje, når vi træffer beslutninger om militær indgriben. Men det gør vi bedst, hvis vi udviser en helhedsorienteret tilgang til sikkerhed. En sådan tilgang bør underbygges af et langt mere strategisk og omfattende humanitært engagement, og en styrkelse af vores diplomatiske indsatser og dialog gennem EU, FN og bilaterale relationer.Militært bør vi arbejde gennem brede alliancer og udelukkende på et folkeretsligt mandat. Vi skal styrke og dyrke det brede internationale samarbejde gennem koalitioner af principfaste lande, der ikke går på kompromis med den internationale retsarkitektur og vores folkeretslige forpligtelser.Vi skal i højere grad orientere os mod resten af EU i stedet for over Atlanten. Vi skal have et forsvar, der matcher vores beskyttelsesbehov - ikke et forsvar, der er indrettet til en militaristisk aktivistisk kurs. Derfor skal vi også aktivt arbejde for global nedrustning særligt i forhold til masseødelæggelses- og kernevåben. International konfliktløsning bør spille en langt mere fremtrædende rolle i vores globale engagement. Et stærkere fokus på involvering af alle aktører herunder civilsamfund, trossamfund, organisationer samt konfliktmæglere vil bidrage til, at vi arbejder på at løse konflikter, før de bryder ud i krig. Det vil - og skal - mindske vores brug af hårde militære midler. Vi bør i videst muligt omfang støtte FN-baserede humanitære indsatser, sikre stærke, men afbalancerede, diplomatiske tiltag, deltage i fredsbevarende missioner og understøtte genopbygning. Rigsfællesskabet skal have et særligt fokus med massiv støtte til bæredygtig udvikling for at minimere mulige konfliktpotentialer. Vi skal for alt i verden undgå nye koldkrigstilstande. Det kan vi gøre ved at bidrage aktivt til at sikre et frugtbart samarbejde mellem de involverede lande på klimaets og de lokale befolkningernes præmisser. |
| **EKSEMPLER PÅ KONKRETE FORSLAG TIL AT UNDERSTØTTE VISIONEN** Giv tre eksempler på, hvordan konkret politik kan se ud på baggrund af denne vision. Dette kan være forslag som allerede findes i idékataloget, forslag som forslagsstillerne er ved selv at sende ind sendes ind til idékataloget eller eksempler som kom frem ved de politiske laboratorier. OBS: Disse forslag behandles ikke af Politisk Forum, men skrives ind i Idekataloget. *Max. 1000 tegn inkl. mellemrum.* |
| UDARBEJDES I NÆSTE FASE |
| **BAGGRUND FOR VISIONEN***Max. 500 tegn inkl. mellemrum.* |
| Efter der i efteråret 2015 var initiativer til at udvikle en fredspolitik, var afholdt POLA’er og udarbejdet et udkast til udviklingspolitik og en europapolitisk vision var vedtaget i POFO, opstod der behov for at sikre samtænkning af Alternativets globale politikområder. Vedtagelsen af FN’s nye 17 mål for bæredygtig udvikling var også en drivkraft. Timingen var desuden perfekt for at Alternativet kunne spille ind når Lars Løkkes igangsatte udredning (Taksøe Jensen) med anbefalinger til en samtænkning af dansk udenrigs-, udviklings-, handels-, forsvars- og sikkerheds-politik ville udkomme i maj 2016. Rasmus Nordqvist, Rene Gade og Ulla Sandbæk igangsatte processen.  |
| **HVORDAN ER VISIONEN UDVIKLET?***Max. 800 tegn inkl. mellemrum* |
| **Opstart og forberedelse af POLA’er**: På initiativ af de 3 ordførere igangsattes arbejdet med at udvikle en global vision, som senere kan danne baggrund for konkrete politikker på udenrigs-, udviklings-, handels-, freds- og forsvarspolitik. I marts 2016 nedsattes en arbejdsgruppe bestående af 6 frivillige, der mødtes 4-5 gange, herunder også lejlighedsvist med ordførerne, den udenrigspolitiske rådgiver, LS’ POLA-ansvarlige og LS’ praktikant og tilrettelagde forløbet med afholdelse af POLA’er. **POLA’er**: Temaerne for de enkelte POLA’er blev; Migration, Klima, Handelspolitik, Økonomi og demokrati, Sikkerhedspolitik, Økonomi og Ulighed, Rettigheder og konventioner, bæredygtig omstilling, vækstbegrebet, og endelig Rigsfællesskabet særligt til afholdelse i det grønlandske hus og invitation til grønlændere. I perioden mellem 9.4 og 25.4 afholdtes 8 POLA’er i hhv. København, Nordsjælland, Sjælland, Københavns Omegn, Odense, Århus, Ålborg og i det grønlandske hus i København. I hver POLA deltog 1-2 inviterede videnspersoner fra et bredt spektrum af forskere, NGO-repræsentanter, lokale eksperter mfl.. (se evt. liste) og i alt samlede POLA’erne cirka 150 deltagere.**Skriveproces**: Den udenrigspolitiske rådgiver udarbejdede et udkast til de 6 foreliggende visioner baseret på en forudgående analyse og på de skriftlige input fra de afholdte POLA’er. Dette udkast er diskuteret i arbejdsgruppen, derefter færdigredigeret og vendt endnu engang for at sikre alle input fra POLA’erne er med. Udkastet sendes nu til Dialog, hvorefter kommentarer vil blive indarbejdet og endelig version fremsendt til POFO’s møde i november.  |
| **MULIGE ULEMPER***Max. 800 tegn inkl. mellemrum* |
| Vi har ikke identificeret nogle ulemper ved at have en global politik, men det har været diskuteret at det er vigtigt både at have de store samtænkte visioner for en global politik, men også at det i det fortsatte arbejde er en udfordring at sikre sammenhæng mellem de mere konkrete politikker på enkeltområderne. Vi har desuden diskuteret at der kunne være en risiko for at de enkelt politikområder (udvikling, handel, fred og forsvar) ikke bliver tilstrækkeligt dybdegående behandlet når de samles, men vi mener at have overkommet denne risiko ved at udarbejde 6 tematiske, men sammenhængende visioner.  |
| **VISIONSSTILLER**Navn og mailadresse på den primære visionsstiller. *Kontaktoplysninger bruges til at sende tilbagemeldinger vedrørende visionen.* |
| Rasmus NordqvistUlla SandbækRene GadeLeila StockmarPoul BrandrupMarianne Victor HansenJon PedersenAnders AgersnapFlere ??? |
| **VISIONSSTØTTER**Navn og mailadresse på de 10 medlemmer, der støtter visionen. |
|  |

**FORMALIA**

Alle felter skal være udfyldt, som de efterlever beskrivelsen i de konkrete felter.

Der skal udfyldes en skabelon pr. vision.

Sendes til: vision@alternativet.dk